Haftaning birinchi yarmida O‘zbekiston bo‘yicha issiq ob-havo saqlanib turadi. Foto: Kun.uz “O‘zgidromet” xabariga ko‘ra, respublika hududi bo‘yicha havo harorati 38-43 daraja issiq atrofida, janubda va cho‘l hududlarda 44-45 daraja issiqqacha bo‘ladi. Haftaning ikkinchi yarmida issiq kuchayadi va 21-23 iyul kunlari kunduzi havo 43-45 daraja issiqqacha, shimolda, janubda va cho‘l hududlarda 47 daraja issiqqacha ko‘tariladi. Faqat respublika shimolida 23 iyulda issiq asta-sekin 37-42 darajagacha pasayadi. Respublikaning ayrim joylarida shamol chang-to‘zonlar bilan  15-20 m/s gacha kuchayishi kutilmoqda. Ba’zi joylarda shamol 22-25 m/s gacha kuchayishi mumkin. 18-24 iyul kunlari Qirg‘iziston hududidan Farg‘ona viloyatining tog‘oldi va tog‘li hududlari bo‘yicha glyatsial (muz) sel-suv toshqin hodisalari yuzaga kelishi mumkin.